CELEX: 62007CA0453
Language: da
Date: 2008-09-25 00:00:00
Title: Sag C-453/07: Domstolens dom (Tredje Afdeling) af 25. september 2008 — Hakan Er mod Wetteraukreis (anmodning om præjudiciel afgørelse fra Verwaltungsgericht Giessen, Tyskland) (Associeringsaftale EØF-Tyrkiet — associeringsrådets afgørelse nr. 1/80 — artikel 7, stk. 1, andet led — opholdsret for en tyrkisk arbejdstagers myndige barn — manglende lønnet beskæftigelse — betingelser for fortabelse af erhvervede rettigheder)

22.11.2008   
            
            
               DA
            
            
               Den Europæiske Unions Tidende
            
            
               C 301/12
            
         Domstolens dom (Tredje Afdeling) af 25. september 2008 — Hakan Er mod Wetteraukreis (anmodning om præjudiciel afgørelse fra Verwaltungsgericht Giessen, Tyskland)
   (Sag C-453/07) (1)
   
   (Associeringsaftale EØF-Tyrkiet - associeringsrådets afgørelse nr. 1/80 - artikel 7, stk. 1, andet led - opholdsret for en tyrkisk arbejdstagers myndige barn - manglende lønnet beskæftigelse - betingelser for fortabelse af erhvervede rettigheder)
   (2008/C 301/22)
   Processprog: tysk
   Den forelæggende ret
   Verwaltungsgericht Giessen
   Parter i hovedsagen
   
      Sagsøger: Hakan Er
   
      Sagsøgt: Wetteraukreis
   Sagens genstand
   Anmodning om præjudiciel afgørelse — Verwaltungsgericht Giessen — fortolkning af artikel 7, stk. 1, andet led, i Associeringsrådet EØF-Tyrkiets afgørelse nr. 1/80 af 19. september 1980 om udvikling af associeringen og af tillægsprotokollens artikel 59 vedrørende den overgangsperiode, der er fastsat i Aftale om oprettelse af en associering mellem Det Europæiske Økonomiske Fællesskab og Tyrkiet, der blev undertegnet den 23. november 1970 og indgået, godkendt og bekræftet på Fællesskabets vegne ved Rådets forordning (EØF) nr. 2760/72 af 19. december 1972 (EFT L 293, s. 1) — opholdsret for en tyrkisk statsborger, der som mindreårig er indrejst på en medlemsstats område som led i en familiesammenføring — fortabelse af opholdsretten — manglende stabil tilknytning til arbejdsmarkedet, efter den pågældende blev myndig
   Konklusion
   En tyrkisk statsborger, der som barn fik tilladelse til indrejse på en medlemsstats område i forbindelse med en familiesammenføring, og som har opnået retten til fri adgang til enhver form for lønnet beskæftigelse i medfør af artikel 7, stk. 1, andet led, i afgørelse nr. 1/80 af 19. september 1980 om udvikling af associeringen, vedtaget af det associeringsråd, der blev oprettet ved aftalen om oprettelse af en associering mellem Det Europæiske Økonomiske Fællesskab og Tyrkiet, fortaber ikke den ret til ophold i medlemsstaten, der er afledt af nævnte ret til fri adgang, selv om han i en alder af 23 år ikke har haft lønnet beskæftigelse efter endt skolegang som 16-årig og ikke har afsluttet nogen af de offentlige programmer, hvori han har deltaget med henblik på at opnå beskæftigelse.
   
      (1)  EUT C 297 af 8.12.2007.